nl en fr ne de nl nl en en af nl en nl nl nl en af fr af af nl nl nl af af af af af af af nl en en en fr nl en af fr nl en nl fr af en af nl en nl fr en en en fr nl en nl fr en en nl af en af nds es af nl en nl nl en af en en en en
Sentrum maand langer oop danksy drie restaurante – DieHoorn
November 30, 2017December 1, 2017
StreetSmart SA, ’n organisasie wat landwyd betrokke is by hulp aan straatkinders, het Dinsdag R25 000 aan die St Francis Invalsentrum op Oudtshoorn oorhandig. Die geld is ingesamel met die hulp van klante van die restaurante by Karusa, Turnberry Boutique Hotel en Boulders Lodge en Spa op Oudtshoorn. Hier van links is Desmond George (bestuurder van die invalsentrum), Chantelle van der Merwe van Famsa Karoo wat die invalsentrum bedryf, en Melanie Burke, voorsitter van StreetSmart SA.
STREETSMART SA, ’n nie-winsgewende organi­sasie wat werk vir die opheffing van straatkinders, het Dinsdag R25 000 aan die St Francis Invalsentrum op Oudtshoorn oorhandig.
Dié geld maak dit vir die invalsentrum – wat beskikbaar is vir weerlose kinders en kinders op straat – moontlik om sy deure tot die einde van die jaar oop te hou. Die sentrum sou sy deure die einde van November moes sluit as gevolg van ’n tekort aan fondse. Die invalsentrum word deur Famsa Karoo bedryf.
StreetSmart SA het die R25 000 ingesamel deur R5-donasies van klante van drie restaurante op Oudtshoorn, naamlik die restaurante by Karusa Wyne, Turnberry Boutique Hotel en die Boulders Lodge en Spa.
StreetSmart SA is in 2005 onder die leiding van aartsbiskop Desmond Tutu gestig en sluit vennootskappe met restaurante, verblyfplekke en wyn­kelders wat hul klante die geleentheid bied om R5 ekstra te betaal. Dié R5-bydraes word dan jaarliks ten volle aan die dorpe en stede waar StreetSmart SA-vennote is betaal.
Melanie Burke, voorsitter van StreetSmart SA, het Dinsdag by die oorhandigingsgeleentheid wat by Karusa Wyne buite Oudtshoorn gehou is, verblyfplekke, wynkelders en restaurante aangemoedig om betrokke te raak by die inisiatief en so die lewens van straatkinders te verbeter. Daar is geen koste daaraan verbonde om by StreetSmart SA betrokke te raak nie.
Op sy beurt betaal StreetSmart SA alle fondse wat so ingesamel word, oor aan ’n goedgekeurde organisasie op die betrokke dorp wat straatkinders ophef.
Niel Els, voorsitter van Famsa Karoo, sê Famsa Karoo is nederig dankbaar oor die vrygewigheid van die klante van die drie Oudtshoorn-restaurante wat StreetSmart SA ondersteun.
“Die donasie help letterlik om die St Francis Invalsentrum nog ’n maand oop te hou.
“Om ’n kind te red van ’n lewe op straat is meer waardevol as die moeite wat dit verg om by StreetSmart betrokke te wees.”
Els sê hy glo dat verblyf- en restauranteienaars en hul klante ’n groot maatskaplike verantwoordelikheid het.
“Ons kinders is ons toekoms. Jou R5 kan ’n verskil maak.
“StreetSmart SA is een van net enkele liefdadigheidsorganisasies waar elke sent wat via die StreetSmart-program ingesamel word, direk en slegs aan die genomineerde straatkindprojek op ’n dorp of in ’n stad gaan. Administrasiefooie en salarisse word deur borge wêreldwyd betaal. Ons is trots om deel te wees van hierdie inisiatief.
“Dit is gebiedend noodsaaklik dat Oudtshoorn moet optree met betrekking tot kinders op straat.”
Sportfees na twee jaar se afwesigheid weer aan die gang
July 3, 2017July 3, 2017
Deur Garnett Wicomb DIE Oudtshoorn Sportfees het Saterdag danksy ‘n aansienlike finansiële bydrae van die Wes-Kaapse departement sport en...
Kook voorlopig nog drinkwater
March 1, 2018March 1, 2018
Deur Liesel le Roux DIE Oudtshoorn Mmunisipaliteit het gister inwo­ners steeds versoek om Oudtshoorn se kraanwater te kook voordat...
Oudtshoorn Aftreeoord se stigting in 1993 gedenk
December 7, 2017December 7, 2017
DIE inwoners en bestuursliggaam van die Oudtshoorn Aftreeoord het die stigting van die oord in 1993 tydens ’n gesellige onthaal...
Straatkomitees en WhatsApp-groepe bekamp misdaad
January 31, 2019January 31, 2019
DIE verskeie straatkomitees en WhatsApp-groepe op Oudtshoorn wat help om misdaad te bekamp en inwoners ingelig te hou, werk...
Marli is Tiny Miss Strawberry 2018
October 4, 2018October 4, 2018
Marli Conradie (7) from Oudtshoorn was crowned as the Tiny Miss Strawberry 2018 at the Strawberry Festival which was...
Anita leef droom uit op Oudtshoorn
February 23, 2017February 23, 2017
“EK lewe my droom uit,” sê Anita Pickard, eienaar van De Oude Kat in Baron van Reedestraat op Oudtshoorn....
Erik wen 1ste PGA
February 16, 2017February 17, 2017
Deur Ben du Preez DIE oud-Struisie Erik van Rooyen het verlede naweek die Eye of Africa-PGA Gholftoernooi by die Signature Golfbaan...
Krag hier af tot Sondag
March 22, 2018March 22, 2018
Deur Liesel le Roux KRAGONDERBREKINGS sal tot Sondag in verskeie strate in Oudtshoorn plaasvind as gevolg van noodsaaklike onderhoudswerk...
Nog ’n operasie vir Carol Ann 11 maande laterEvents Calendar
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details